**Klaipėdos miesto nekilnojamojo kultūros paveldo vertinimo tarybos 2020-03-30 posėdžio nutarimai**

2020 m. kovo 30 d. Klaipėdos miesto nekilnojamojo kultūros paveldo vertinimo tarybos posėdyje, kuris vyko apklausos būdu el.paštu, dėl COVID–19 karantino, nutarta (protokolo Nr. ADM-162):

**1.** a) pastatą **Jūros g. 5** vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) urbanistinės struktūros objektą.

b) vykdant žemės judinimo darbus, privalomi archeologiniai tyrimai.

c) rekomenduojama išsaugoti pastato pirminį tūrį, aukštingumą. Tvarkyti kiemo fasadą. Saugoti lauko akmenų pamatus, išorines mūrines sienas, Jūros gatvės fasado pirmines langų ir durų angas, Jūros gatvės fasado dvivėres medines įsprūdines duris. Saugotinas pastato apdailos tipas – tinkas, tikslinga atkurti bent gatvės fasado rustavimą, langų ir durų angų apvadus pagal išlikusią ikonografinę medžiagą. Stogo dangą keisti į keramines čerpes, kaminus tinkuoti. Atkurti pagal išlikusius fragmentus vainikuojamojo karnizo profilį, saugant Jūros gatvės fasado rizalito dalijamąjį karnizą, frontono ventiliacinės apvalios angos apvadą ir kampinių stulpelių profilį.

**2.** a) pastatą **Jūros g. 6** vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) teritorijoje esantis kitas objektas.

b) vykdant žemės judinimo darbus, privalomi archeologiniai tyrimai.

c) rekomenduojama išsaugoti pastato pirminį lauko akmenų pamatą, remontuojant pastatą, tikslinga stogo dangą keisti į keramines čerpes, kaminus tinkuoti.

**3.** a) pastatą **Šaulių g. 23A** vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) urbanistinės struktūros objektą.

b) vykdant žemės judinimo darbus, privalomi archeologiniai tyrimai.